נספח ד'  - חוזה ההתקשרות
ה ס כ  ם – לדוגמא'
מתן שירות מפעילי חוגים למטופלי המרכז הרפואי
הסכם מתן שירותים

שנערך ונחתם בטירת כרמל  ביום ___לחודש __ __ בשנת __ 202 
		     
בין

מדינת ישראל / משרד הבריאות / המרכז הרפואי לבריאות הנפש מעלה הכרמל 
		באמצעות מורשי חתימה מטעמם: 
1. 
2. 	
מרח' האלה 17 טירת הכרמל
			(להלן: "המזמין"/ "המרכז")			מצד אחד
					
לבין

_____________ ת.ז. _____________
מרחוב 
 טל נייד 

			 (להלן: ""הספק"/ "נותן השירותים")			מצד שני


הואיל	והמזמין פרסם מכרז מס' 03/2024 שפורסם בתאריך _______, המתייחס להפעלת חוגים למטופלים במרכז לבריאות הנפש מעלה הכרמל בשעות הפנאי (להלן: "המכרז").

והואיל:		והספק הגיש הצעתו וזכה במכרז שפורסם בעניין הסכם זה בהתאם להחלטת ועדת המכרזים של המזמין מיום ________ והתחייב לפעול וליתן את השירותים נשוא המכרז בהתאם להוראות המכרז, הצעתו על כל נספחיה והצהרותיו ובהן הצהיר הספק כי מוכן לספק את השירותים הנדרשים האמורים לעיל ע"פ דרישות המכרז.

והואיל:	והמרכז מעוניין בקבלת שירותי הפעלת חוגים בשעות הפנאי בתחום ___________ למטופלים במרכז לבריאות הנפש מעלה הכרמל (להלן" המרכז"), כמפורט בהסכם זה, ובהצעת המחיר המצ"ב מסומנת באות "א1" ומהווה חלק בלתי נפרד מהסכם זה באופן, במועדים בתנאים, הכל כמפורט בהסכם זה;
		
והואיל	ונותן השירותים מצהיר כי הוא כשיר, מסוגל ומסכים לבצע עבור המרכז את השירותים המפורטים בהסכם זה באופן, במועדים בתנאים כמפורט בהסכם זה;

והואיל	ונותן השירותים הציע לתת את שירותיו בתחום העיסוק בתמורה ובתנאים המפורטים בהסכם זה;

והואיל	 והצדדים מסכימים כי התקשרות זו תהיה על בסיס קבלני ולא תיצור יחסי עובד-מעביד בין המזמין לבין הספק;
		                
והואיל	והצדדים חפצים להגדיר את מערכת היחסים המשפטיים ביניהם במסגרת הוראות הסכם זה;	

			
			לפיכך הוסכם, הוצהר והותנה בין הצדדים כדלקמן:
1. מבוא
1.1 המבוא להסכם זה מהווה חלק בלתי נפרד הימנו ומחייב כיתר תנאיו.
1.2 	כותרות הסעיפים באות לצורך הנוחות בלבד ואין לפרש תנאי מתנאי הסכם זה לפיהן.
2. הצהרות נותן השירותים

נותן השירותים מצהיר ומתחייב בזאת כדלקמן:
2.1 כי יש באפשרותו הטכנית והמקצועית לקיים את כל תנאי הסכם זה ואין כל מניעה על פי כל דין ו/או הסכם ו/או אחרת להתקשרותה בהסכם זה.
2.2 כי הינו בעל הידע המקצועי, הניסיון והמומחיות הדרושים לביצוע האמור בהסכם זה.
2.3 כי לא תלויה נגדו כל תביעה משפטית שהיא ולא נעשו פעולות ו/או קיימות התחייבויות אשר ימנעו ו/או עשויות למנוע ממנה למלא אחר התחייבויותיה על פי הסכם זה וכי אין לו כל ניגוד אינטרסים ליתן שירותי ייעוץ כאמור בהסכם זה. 
3.  ההתקשרות
3.1  נותן השירותים ייתן שירותי הפעלה בשעות הפנאי בתחום __________ למטופלים במרכז לבריאות הנפש מעלה הכרמל, בתחום העיסוק, ימלא את תפקידו בנאמנות, במסירות ובמלוא זמנו, כמתחייב מתפקידו. 
3.2 נותן השירותים מצהיר כי בידיו הידע, הניסיון, הכישורים והכלים הדרושים לביצוע כל העבודות נשוא הסכם זה וכי הן תבוצענה על ידו במיומנות וברמה מקצועית גבוהה ביותר, והוא אחראי אישית לטיב השירותים ולכל הכרוך במתן השירותים.
3.3 מוסכם ומובהר בזאת כי נותן השירותים פועל לביצוע הוראות הסכם זה כקבלן עצמאי ואין ולא יהיו בינו לבין המזמין כל יחסי עובד - מעביד.
3.4 נותן השירותים מתחייב בזאת כי לא יטען ולא יעלה טענות בפורום ובמועד כלשהו שיהא בהן כדי לפגוע במעמדו כקבלן עצמאי כלפי המזמין ובהעדר יחסי עובד - מעביד בינו לבין המזמין.
3.5 נותן השירותים מצהיר ומסכים בזאת כי העלאת טענה כלשהי על ידו או על ידי באי כוחו ו/או מי מטעמו כי נתקיימו בינה לבין המזמין יחסי עובד - מעביד, תחשב, בין היתר, כחוסר תום לב מצידו ו/או כהטעיית המזמין ו/או כהפרה יסודית של הסכם זה.
3.6 נותן השירותים מתחייב בזאת לפצות את המזמין בגין כל נזק שיגרם למזמין, באם המזמין יחויב בתשלום כלשהו בגין יחסי עובד - מעביד בין המזמין לבינו.
3.7 מובהר בזאת כי בין נותן השירותים למזמין לא יתקיימו יחסי סוכנות ו/או שליחות וכי נותן השירותים לא יהא רשאי ו/או מוסמך ו/או מורשה לעשות כל מעשה ו/או מחדל שיש בהם כדי לחייב את המזמין כלפי צדדים שלישיים ללא אישורו של המזמין מראש ובכתב.
4. פעילות נותן השירותים
4.1 	נותן השירותים יעניק למרכז שירותי הפעלה בשעות הפנאי בתחום _____________ למטופלים במרכז לבריאות הנפש מעלה הכרמל.

נותן השירותים לא יהא רשאי להסב ו/או להמחות זכויותיו ו/או חובותיו על פי הסכם זה ו/או להעביר את ביצוע ההתחייבויות הנובעות ממנו לצד שלישי כלשהו מבלי לקבל את הסכמת המרכז מראש ובכתב.

ככל שנותן השירותים הינו עצמאי הוא מתחייב שלא יעסיק עובדים מטעמו לצורך ביצוע הסכם זה וכי השירותים מבוצעים על ידו בלבד והוא אינו מעסיק עובדים שכירים, קבלנים/ קבלני משנה, ופרילנסרים (עובדים בחשבונית) במסגרת השירותים הניתנים בהסכם זה.
4.2 נותן השירותים מתחייב לפעול בביצוע פעילותו על פי תנאי המכרז הסכם זה בתיאום ובכפוף למנהלת הריפוי בעיסוק – גב' מירי אלגביש חביו. 
היקף השירותים: עד       שעות שבועיות.
למען הסר ספק, יובהר כי המזמין אינו מחויב להזמין שירותים בכמות מסוימת כמפורט בסעיף זה, ואלו יקבעו בתיאום עם מנהלת הריפוי בעיסוק. 
5. הימנעות מתחרות, קניין רוחני  וסודיות
5.1 אין נותן השירותים מנוע מלעסוק במקצועו מחוץ למתן שירותיו עפ"י הסכם זה ובלבד שלא יפגע בתנאי מתן שרותיו לפי הסכם זה, ולא יעשה דבר שיש בו משום ניגוד אינטרסים עם פעולתו לפי הסכם זה.

5.2 נותן השירותים מצהיר כי המרכז יהא רשאי לעשות כל שימוש בתוצרי העבודה, בכלל זה יישום הרעיונות תוך עשיית שינויים בהם באמצעות בעל מקצוע אחר לפי שיקול דעתו הבלעדי ולא יהיה לו כל טענה ו/או דרישה ו/או תביעה כלפי המרכז בעניין זה. 

5.3 נותן השירותים מתחייב לא לפרסם ולא להרשות לפרסם כל דבר הכרוך באזכור שמו של המרכז ו/או ביצוע הפרויקט וכל הנובע מכך אלא אם כן נתקבלה הסכמת המרכז מראש ובכתב.
5.4  נותן השירותים מצהיר ומתחייב בזאת כי כל מידע שיגיע לידיו עקב קשריו עם המזמין על פי הסכם זה, לרבות מידע שיוכן על ידו אשר מתייחס לתחום העיסוק של המזמין יהיה סודי והינו יהיה תמיד רכושו הבלעדי של המזמין. הוא ניתן לידיעתו של נותן השירותים אך ורק בקשר לקשריו עם המזמין על פי הסכם זה. נותן השירותים מתחייב בזאת לא לעשות שימוש כלשהו ו/או לגלות את המידע האמור לצד שלישי כלשהו ללא הסכמת המזמין מראש ובכתב.
5.5 נותן השירותים מצהיר בזאת כי ידוע לו שהמזמין מתקשר עימו בהסכם זה בהסתמך על התחייבויותיו ונכונות הצהרותיו כפי שהן מפורטות בהסכם זה. 
5.6 במסגרת ביצוע ההתקשרות למתן שירותים, מתבקש נותן השירותים לעודד גיוון בקרב עובדיו, ונדרש להתנהלות הולמת, ובכלל זה להימנע מהתנהגות גזענית או מבזה בעת מתן השירותים. התנהלות מבזה של נותן השירותים בעת מתן השירותים, כלפי אדם בשל גזעו, מוצאו, דתו, מקום מגוריו, גילו, מינו, נטייתו המינית או מוגבלות, תהווה עילה לשימוע, ובמקרים חמורים תהווה עילה לביטול ההסכם.  

6. סודיות
6.1 [bookmark: _Ref317587695][bookmark: _Ref317587698][bookmark: _Ref317587700]נותן השירותים, עובדיו ו/או שלוחיו ו/או מי מטעמו יבצעו את המוטל עליהם על פי הסכם זה בנאמנות כלפי המרכז. נותן השירותים, עובדיו וכל מי מטעמו ינהגו ביושר, באמינות ובהגינות ביחסיהם עם המרכז, עובדיו ומטופלי המרכז. נותן השירותים, עובדיו, ו/או שלוחיו ו/או מי מטעמו ישמור על סודיות בכלל  ועל סודיות רפואית בפרט ביחס לכל מידע רפואי או אחר, מפורט או כללי, בכתב ו/או בעל-פה, מכל סוג שהוא, שיגיע לידיעתו ו/או לחזקתו תוך כדי מתן השירותים וביצוע הסכם זה או אי ביצועו (להלן: "המידע"), וימנע מכל פרסום ו/או גילוי של המידע בכל דרך שהיא ובכל זמן שהוא למעט לצורך ביצוע ישיר של מתן השירותים  עפ"י הסכם זה, וכי יפעל בהתאם 	להוראות כתב התחייבות מטעם נותן השירותים בדבר חובת מנהליו ו/או חבריו ו/או עובדיו לשמור על סודיות המידע המגיע לידיהם והשייך למרכז, עובדיו ומטופליו, הרצ"ב כנספח א' להסכם זה.
6.2 מבלי לגרוע מהאמור לעיל, מצהיר ומתחייב בזאת נותן השירותים כדלקמן: 
6.2.1 ידוע לו כי במסגרת ביצוע השירותים נשוא הסכם זה עשויים להגיע לידיו ו/או לידי עובדיו, בין השאר, מסמכים ו/או מידע ו/או פרטים לגבי מטופלי המרכז אשר הינם מוגנים על פי דין והוא מתחייבת לשמור על סודיות מוחלטת לגבי פרטים אלה ולהימנע בכל עת מכל פרסום ו/או גילוי שלהם בכל דרך למעט ביצוע ישיר של השירותים על פי הסכם זה ו/או כמתחייב מכל דין. 
6.2.2 כי לא יעשה כל שימוש במידע כאמור, בין בעצמו ובין באמצעות אחרים, ולא יעביר ו/או ימסור כל מידע לצד שלישי מכל סיבה שהיא ולכל מטרה, אלא כמתחייב מכל דין, ולמלא אחר כל הוראות חוק הגנת הפרטיות, תשמ"א – 1981 והתקנות על פיו, וחוק זכויות החולה התשנ"ו – 1996.
6.2.3 כי ינקוט כל אמצעי כדי שעובדיו ו/או מי מטעמו הפועלים במסגרת השירותים נשוא הסכם זה, יקפידו אף הם על שמירת סודיות המידע כאמור לעיל. 
6.2.4 נותן השירותים מתחייב לחתום בעצמו ולהחתים כל עובד ו/או מי מטעמו על ההתחייבות לשמירת סודיות המידע כמפורט בנספח א' להסכם זה.




7. תקופת ההסכם:
 
7.1 חוזה זה יהא בתוקף לתקופה של 12 חודשים מיום ____________ ועד ליום __________(להלן: "תקופת החוזה").

7.2 הצדדים מסכימים בזאת כי המזמין יהיה רשאי לקצר את תקופת הסכם אם מעל נותן השירותים באמון המזמין ו/או עבר עבירה פלילית שיש עימה קלון ו/או הוכרז כפושט רגל ו/או מונה נאמן על רכושו ו/או חלה במחלה מעבר ל 60 ימים רצופים ו/או נעדר מעבודתו מעבר לחודשיים מכל סיבה שהיא ו/או הפר תנאי מתנאי הסכם זה וההפרה לא תוקנה ו/או לא הוסרה תוך 10 ימים מקבלת הודעת מהמזמין ו/או ממי מטעמו בכתב על ההפרה הנ"ל. 
7.3 נותן השירותים מתחייב לתקן כל הפרה של תנאי מתנאי הסכם זה תוך 7 ימים מיום מסירת הודעה על ההפרה על ידי המזמין.

7.4 מוסכם בזה כי למרכז שמורה זכות ברירה (אופציה), להאריך הסכם זה על כל תנאיו, מעת לעת לתקופות נוספות ועד לתקופה כוללת של חמש שנים בהודעה מראש ובכתב לנותן השירותים ו/או להרחיב את היקף השירותים עד לתמורה שנתית כוללת בשיעור נוסף של עד 25% מהיקפה בכל שנים עשר חודשים מתקופת ההתקשרות; 

7.5 אקרדיטציה –ספק השירותים מצהיר כי הוא מודע לכך שהמזמין יכול להימצא בתהליכי הסמכה בינלאומית של ה- Joint Commission International – JCI.
הספק מודע לכך כי יתכן ולאור הליכי ההסמכה שעובר המזמין כאמור לעיל, יתכן והמזמין יידרוש שינויים בהיקף ו/או בטיב השירותים המסופקים במסגרת ההסכם במהלך תקופת ההתקשרות כהגדרתה להלן. כל עוד שינויים אלה לא יחרגו ממפרט השירותים כפי שהופיע במסמכי המכרז ומהיקף של 25% (עשרים וחמישה אחוזים) בשווי ההתקשרות, הספק מתחייב כי יבצע את השינויים בהתאם לדרישות המזמין ובמועד והוא מוותר על כל טענה בעניין זה.

7.6 למרות האמור לעיל, לצדדים נתונה הזכות, להפסיק את מתן השירותים לפני תום התקופה האמורה בס"ק א', וזאת בהודעה מראש 30 יום לפני המועד בו ירצו להפסיק את השירות.

8. התמורה:

התמורה שתשולם על ידי המרכז לנותן השירותים עבור שירותיו תהיה כדלקמן:
1. סך של _____ ₪ בצירוף מע"מ (אלא אם נותן השירותים פטור מתשלום מע"מ)  לשעה הכולל 45 דקות פעילות + 5  דקות התארגנות בהתאם לביצוע בפועל. 
2. מועד התשלום יהיה שוטף + 30 ממועד הגשת חשבון ודו"ח חודשי ואישורם ע"י מנהלת הריפוי בעיסוק – גב' מירי אלגביש.

3. עם תחילת מתן השירותים יימסר לנותן השירותים כרטיס נוכחות אותו יש להחתים בכניסה למרכז הרפואי וביציאה ממנו, בכל פעם.

4. במידה וכרטיס הנוכחות אבד/ נשכח ולא נחתם בעת הכניסה או היציאה מהמרכז, יש למלא את שעת הכניסה והיציאה באופן ידני בעמדת המאבטח.

5. תשלום בגין שעות הפעילות ייגזרו מתוך דו"ח הנוכחות הממוחשב. בתחילת כל חודש יופק דו"ח נוכחות ממוחשב שיועבר לידי נותן השירותים. לדו"ח הממוחשב יש לצרף דו"ח מסכם, המפרט את ימי ושעות הפעילות בצירוף חשבונית מס/ קבלה/ דרישת תשלום. 

המסמכים הנ"ל יועברו לאישורה של גב' מירי אלגביש, מנהלת הריפוי בעיסוק, ושעות הפעילות ישולמו לאחר מתן אישורה.

6. התמורה הנזכרת לעיל הינה סופית ומוחלטת. שום תשלום אחר או נוסף, פרט לאמור בפסקה לעיל, לא ישולם ע"י המרכז לא במהלך מתן השירותים ולא לאחר פקיעת הקשר עפ"י הסכם זה, לא עבור מתן השירותים ולא בקשר אתו ו/או כל הנובע ממנו, לא לנותן השירותים ולא לכל אדם או גוף אחר.

9. הוצאות
9.1 מוסכם בזאת כי נותן השירותים ישא בכל הוצאותיו הנילוות הקשורות עם ביצוע ההסכם.
9.2 נותן השירותים יישא בהוצאות בגין העתקות שמש, צילומי מסמכים, הדפסות וכד'.
9.3  נותן השירותים רשאי לאכול בחדר האוכל של המרכז, באמצעות שובר לארוחת צהרים אותו ניתן לרכוש במחלקת הכספים, בעלות של 32 ₪ לארוחה, המחיר יעודכן מעת לעת על פי הנחיות חשבת חטיבת המרכזים הרפואיים הממשלתיים.

10. ביטוח

1. הספק מתחייב לבצע ולקיים את הביטוחים המפורטים בזה לטובתו ולטובת מדינת ישראל– משרד הבריאות / המרכז לבריאות הנפש מעלה הכרמל כשהם כוללים את כל הכיסויים והתנאים הנדרשים להלן וכאשר גבולות האחריות לא יפחתו מהמצוין להלן:

1. ביטוח חבות מעבידים(רלוונטי ככל ומועסקים עובדים על ידי הספק)
(1). הספק יבטח את אחריותו החוקית על פי פקודת הנזיקין (נוסח חדש) ו/או חוק האחריות למוצרים פגומים תש"ם -1980 כלפי עובדיו בביטוח חבות מעבידים בכל תחומי מדינת ישראל והשטחים המוחזקים.
(2). גבול האחריות לא יפחת מסך של 20,000,000 ₪ לעובד, למקרה ולתקופת הביטוח. 
(3). הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.
(4). הביטוח יורחב לשפות את מדינת ישראל– משרד הבריאות / המרכז לבריאות הנפש מעלה הכרמל היה ונטען לעניין קרות תאונת עבודה ו/או מחלת מקצוע כלשהן כי הם נושאים בחבות מעביד כלשהי כלפי מי מעובדי הספק, קבלנים, קבלני משנה ועובדיהם שבשירותו.	

2. ביטוח אחריות כלפי צד שלישי
(1) הספק יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש (כולל נזקי גרר), בכל תחומי מדינת ישראל והשטחים המוחזקים. 
(2) גבול האחריות לא יפחת מסך של 1,000,000 ₪ למקרה ולתקופת הביטוח.                                                                          
(3)  בפוליסה ייכלל סעיף אחריות צולבת - CROSS LIABILITY.
(4)  הביטוח יורחב לכסות את חבותו של המבוטח כלפי צד שלישי בגין פעילות של  קבלנים, קבלני משנה ועובדיהם.   
(5) כל סייג/ חריג לגבי רכוש שאינו בבעלותו של הספק, אולם נמצא בשליטתו בחזקתו ובפיקוחו - יבוטל. ככל וקיים רכוש מדינת ישראל שבפיקחו ו/או בחזקתו ו/או בשליטתו כאמור במסגרת השירותים נשוא ההסכם.  
(6) חריג אחריות מקצועית לגבי נזקי גוף יבוטל. כחלופה, יערוך הספק ביטוח אחריות מקצועית בגבול אחריות שלא יפחת מסך 1,000,000 ₪  למקרה ולתקופת ביטוח אשר יהיה כפוף לסעיף אחריות צולבת וליתר התנאים המפורטים להלן. למען הסר ספק מובהר כי ניתן לערוך גם ביטוח אחריות מקצועית ואת ביטוח האחריות כלפי צד שלישי כביטוח אחד עם גבול אחריות משותף. (הערה: רלוונטי לספקים בתחומי היצירה ואמנות, הפעילות הגופנית ולחוגי בעלי חיים – במידה ואושרו על ידי האגף לבריאות הנפש במשרד הבריאות)
(7) הביטוח יורחב לשפות את מדינת ישראל–  משרד הבריאות / המרכז לבריאות הנפש מעלה הכרמל ככל שייחשבו אחראים למעשי ו/או מחדלי הספק והפועלים מטעמו. 

  כללי
בכל פוליסות הביטוח הנ"ל יכללו התנאים הבאים:
(1) לשם המבוטח יתווספו כמבוטחים נוספים: מדינת ישראל– משרד הבריאות / המרכז לבריאות הנפש מעלה הכרמל, בכפוף להרחבי השיפוי  לעיל.
(2) בכל מקרה של שינוי לרעה או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום במכתב לחשב משרד הבריאות / המרכז לבריאות הנפש מעלה הכרמל.
(3) המבטח מוותר על כל זכות תחלוף/ שיבוב, תביעה, השתתפות או חזרה כלפי מדינת ישראל– משרד הבריאות / המרכז לבריאות הנפש מעלה הכרמל ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון.
(4) הספק אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
(5) ההשתתפויות העצמיות הנקובות בכל פוליסה ופוליסה תחולנה בלעדית על הספק.
(6) כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל והביטוח הינו בחזקת ביטוח ראשוני המזכה  במלוא  הזכויות על  פי הביטוח.
(7) חריג כוונה ו/או רשלנות רבתי יבוטל ככל שקיים.

2. הספק מתחייב בכל תקופת ההתקשרות החוזית עם מדינת ישראל– משרד הבריאות / המרכז לבריאות הנפש מעלה הכרמל,  וכל עוד אחריותו קיימת, להחזיק בתוקף את פוליסות הביטוח. הספק מתחייב כי פוליסות הביטוח תחודשנה מדי תקופת ביטוח, כל עוד החוזה עם מדינת ישראל– משרד הבריאות / המרכז לבריאות הנפש מעלה הכרמל, בתוקף.

3. אישור בחתימתו של המבטח על קיום הביטוחים, יומצא על ידי הספק למשרד הבריאות / המרכז לבריאות הנפש מעלה הכרמל, עד למועד חתימת החוזה. הספק מתחייב להציג את האישור חתום בחתימת המבטח אודות חידוש הפוליסות ל משרד הבריאות / המרכז לבריאות הנפש מעלה הכרמל לכל המאוחר שבעה ימים לפני תום תקופת הביטוח.

מובהר בזאת כי אישורי הביטוח שיוצגו אינם באים לצמצם ו/או לגרוע מהתחייבויות הספק לערוך את הביטוחים לפי סעיפי הביטוח המפורטים לעיל, ולמען הסר ספק דרישות הביטוח המחייבות הן בהתאם לאמור לעיל. הספק נדרש ללמוד ולעמוד בדרישות אלה ובמידת הצורך להיעזר באנשי ביטוח מטעמו, על מנת לעמוד בדרישות וליישמן בביטוחיו כנדרש.

4. מדינת ישראל – משרד הבריאות / המרכז לבריאות הנפש מעלה הכרמל, שומרים לעצמם את הזכות לקבל מהספק בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שיוכלו לבחון את עמידת הספק בסעיפים אלו ו/או מכל סיבה אחרת, והספק יעביר את העתקי הפוליסות במלואן או בחלקן כאמור מיד עם קבלת הדרישה. הספק מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות הביטוח שלעיל. מוסכם כי הספק יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.

הספק מצהיר ומתחייב כי זכות מדינת ישראל– משרד הבריאות / המרכז לבריאות הנפש מעלה הכרמל לעריכת הבדיקה ולדרישת השינויים כמפורט לעיל אינן מטילות על מדינת ישראל– משרד הבריאות / המרכז לבריאות הנפש מעלה הכרמל או על מי מטעמם כל חובה וכל אחריות שהיא לגבי פוליסות הביטוח/ אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על הספק לפי החוזה, וזאת בין אם נדרשו התאמות ובין אם לאו, בין אם נבדקו ובין אם לאו.

5. למען הסר ספק מוסכם בזה כי הביטוחים הנדרשים בסעיפי ביטוח אלו, גבולות האחריות ותנאי הכיסוי הם בבחינת דרישה מינימלית המוטלת על הספק, ואין בהם משום אישור מדינת ישראל או מי מטעמה להיקף וגודל הסיכון לביטוח ועליו לבחון את חשיפתו ולקבוע את הביטוחים הנחוצים לרבות היקף הכיסויים, גבולות האחריות ותקופת הביטוח בהתאם לכך.

6. אין בכל האמור בסעיפי הביטוח כדי לפטור את הספק מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל– משרד הבריאות / המרכז לבריאות הנפש מעלה הכרמל, על כל זכות או סעד המוקנים להם על פי כל דין ועל פי חוזה זה.

7. אי עמידה בתנאי סעיפי ביטוח אלו מהווה הפרה יסודית של החוזה.

11. אחריות נותן השירותים בנזיקין 

1. על נותן השירותים בלבד תחול האחריות לכל נזק ואבדן, לפי פקודת הנזיקין האזרחיים או לפי כל דין, שיגרמו לעובד ו/או עובדת ו/או מפקח ו/או שלוח ו/או למשרד הבריאות ו/או למרכז לבריאות הנפש ו/או לכל אדם, בשל מעשה או מחדל של נותן השירותים. 

1. נותן השירותים מתחייב לפצות ו/או לשפות  את המרכז ו/או את משרד הבריאות בקשר לכל הוצאות שיהיו למשרד הבריאות ו/או למרכז לשם תיקון נזק שנגרם לרכושם ובקשר לתביעות שתוגשנה נגדם ע"י כל צד שלישי כתוצאה מביצוע הסכם זה. 

1. מבוטל

1. בכל מקרה שנותן השירותים ימצא כאחראי על פי דין לנזקים ו/או הפסדים ו/או הוצאות מיותרות או אחרות למרכז ו/או הבאים מכוחו כתוצאה מהפרת הסכם זה או אחד מסעיפיו ו/או בגלל אי קיומו ו/או כתוצאה מרשלנות, הזנחה, ו/או ביצוע עבודות בצורה בלתי מקצועית, אזי מתחייב נותן השירותים לשלם את כל ההפסדים, הנזקים ו/או ההוצאות שיגרמו למרכז ולכל מי שהמרכז יחויב לפצותו ו/או לשלם לו סכום כלשהו. 

1. נותן השירותים יהא אחראי כלפי צד שלישי לנזק, הפסד או ואבדן שיגרמו לו עקב אספקת השרות, ומתחייב לשלם לצד שלישי או לשפות את המרכז, ו/או את משרד הבריאות בכל סכום שיחויב בו ו/או שישולם על ידו בגין הנזק, ההפסד או האובדן על פי פסק דין של בית משפט מוסמך. בנוסף מתחייב נותן השירותים לשלם למרכז ו/או למשרד הבריאות את ההוצאות שיגרמו לו עקב התביעה. 

1. המרכז ו/או משרד הבריאות מתחייב להודיע לנותן השירותים על כל הגשת תביעה נגדו בתוך זמן סביר לאחר הגשתה, זאת מבלי להטיל על המרכז הרפואי חבות כלשהי, והדבר לא יהווה תנאי מוקדם לקבלת שיפוי או פיצוי. 

1. מוסכם בין הצדדים כי נותן השירותים יחויב בכל נזק ובכלל זה נזק גוף וכן מוות או כל אבדן לכל רכוש ולכל אדם בין אם לעובד שלו, לעובד משרד הבריאות, למרכז או לצד ג' ולרכוש כל אחד מהם ובלבד שהנזק או האובדן נגרם ע"י עובד מעובדיו או עקב ביצוע הסכם זה. 

1. במידה ומשרד הבריאות/המרכז יחויב, על פי פסק דין שלא עוכב ביצועו, בתשלום כלשהו בגין תביעות או אירועים הנזכרים לעיל, יחזיר נותן השירותים למשרד הבריאות/ למרכז אותו הסכום מיד.

1. נותן השירותים יהיה אחראי לפצות את המרכז בגין כל נזק שיגרם למרכז עקב ביצועו של הסכם זה ע"י נותן השירותים או העובדים מטעמו או מחדלם לבצעו ובעבור כל תביעה או הוצאה שנגרמה למרכז כאמור, לרבות הוצאות משפטיות ושכר טרחת עו"ד שעמד בו בהתאם לפסק דין סופי נגדו. 

1. נותן השירותים מתחייב לתקן, להשלים ולהשיב כל נזק או אבדן שנגרמו כאמור לעיל במועד הקרוב ביותר לאחר קורתם, אך אין בכך לגרוע מזכות המרכז לתקן את הנזק לאחר שנותן השירותים לא עשה כן בהקדם ולחייבו בתשלום הוצאותיו. 

1. המרכז יהא רשאי לממש את הערבות (אם ניתנה) כולה או מקצתה לתיקון הנזקים הנ"ל. 

1. מבוטל 

12. הודעות 

כתובות הצדדים להסכם זה הן כמצוין במבוא לו. כל הודעה שתשלח בדואר רשום על ידי צד למשנהו על פי הכתובות הנ"ל תחשב כאילו הגיעה לנמען בתום 72 שעות מעת מסירתה למשלוח מבית דואר בישראל. הודעות ניתן להעביר גם בפקסימיליה, וכל הודעה הנשלחת כאמור תחשב כאילו הגיעה לנמען עם שליחתה ולאחר אישור טלפוני על קבלתה.

13. סמכות שיפוט
סמכות השיפוט הייחודית והבלעדית בכל סכסוך ו/או מחלוקת שיתגלעו בין הצדדים והנובעים ו/או קשורים בהסכם זה ו/או בביצועו תהיה לבית המשפט המוסמך במחוז חיפה בלבד. 

14. שונות 
מסמכי המכרז והסכם זה מכיל את כל ההסכמות ההצהרות וההתניות שבין הצדדים ביחס לנשוא הסכם זה. כל שינוי ו/או תוספת להסכם זה, וכן כל ויתור בקשר להסכם זה לא יהיה להם כל תוקף ו/או נפקות אלא אם נעשו בכתב ונחתמו ע"י כל הצדדים להסכם זה.
אי אכיפה של זכות עפ"י הסכם זה ו/או אי דרישה לביצוע חובה של מי מהצדדים על פי הסכם זה, לא תחשב כויתור  על הזכות או על הדרישה לביצוע החובה.

ולראיה באו הצדדים על החתום:

	_______________________________		____________       
              מרכז רפואי לבריאות הנפש מעלה הכרמל			נותן השירותים

נספח א'
לכבוד
המרכז לבריאות הנפש מעלה הכרמל, משרד הבריאות, מדינת ישראל
  א.ג.נ,
התחייבות בעניין שמירת סודיות, זכויות קניין רוחני ואבטחת מידע
היות והח"מ (שם מלא): ________________ ח.פ. _____________ כתובת: ______________ מספרי טלפון:_______________________________ (להלן: "צד ב'") התקשר עם המרכז לבריאות הנפש מעלה הכרמל (להלן: "המרכז הרפואי"), לביצוע הפעילות כמפורט בהסכם בין הצדדים מיום _________, לו נספחת התחייבות זו (להלן: "ההסכם").
"הפעילות" – בהתחייבות זו: ההתנסות המעשית כהגדרתה בהסכם, וכל פעולה שנעשתה בקשר עם ביצוע ההסכם.
והמרכז הרפואי התנה התקשרות עם צד ב' בתנאי שצד ב' והבאים מטעמו ישמרו על סודיות כל המידע כהגדרתו להלן, וכן על סמך התחייבות צד ב' לעשות את כל הדרוש לשמירת סודיות המידע וויתור על זכויות קניין רוחני;
אי לזאת, צד ב', מתחייב כלפי המרכז הרפואי כדלקמן:
1. [bookmark: _נספח_ב_]בהתחייבות זו תהיה למונחים הבאים המשמעות המופיעה לצידם:
"מידע" - כל מידע (Information), ידע (Know-How) השייך למרכז הרפואי ו/או למטופלים המטופלים ו/או שטופלו במרכז הרפואי ו/או הקשור בביצוע הפעילות, בין בעל פה ובין בכתב ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, בין ישיר ובין עקיף, לרבות אך מבלי לגרוע מכלליות האמור: נתונים, מסמכים, דו"חות, התכתבויות, מידע אודות בית החולים והחולים השוהים במרכז הרפואי (לרבות זהותם), צילומים שצולמו במתחם בית החולים, מידע המתייחס למצב בריאותו הגופני או הנפשי של מטופל במרכז הרפואי או לטיפול הרפואי בו, מידע מתוך הרשומה הרפואית של מטופל בבית החולים. 
"סודות מקצועיים" - כל מידע אשר יגיע לידי בקשר לביצוע הפעילות, בין אם נתקבל במהלכה או לאחר מכן, לרבות ומבלי לפגוע בכלליות האמור לעיל: מידע אשר יימסר על ידי המרכז הרפואי ו/או כל גורם אחר ו/או מי מטעמו. 
"זכויות קניין רוחני" – כל זכות קנין רוחני לרבות זכויות על פי חוק זכות יוצרים, התשס"ח-2007, זכויות לפי חוק הפטנטים, התשכ"ז – 1967, זכויות לפי פקודת סימני מסחר, תשל"ב – 1972, זכויות על פי פקודת הפטנטים והמדגמים, זכויות על פי חוק להגנת מעגלים משולבים, התש"ס – 1999, זכויות ב- "סוד מסחרי" לפי חוק עוולות מסחריות, התשנ"ט – 1999, וזכויות אחרות במידע שאינו נחלת הכלל.
2. צד ב'  מתחייב לשמור את המידע ו/או הסודות המקצועיים בסודיות מוחלטת ולעשות בהם שימוש אך ורק לצורך ביצוע הפעילות. למען הסר ספק, ומבלי לפגוע בכלליות האמור, צד ב' מתחייב שלא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.
3. צד ב' מתחייב שלא לצלם בכל צורה שהיא צילומים במתחם בית החולים, אלא אם כן הדבר נדרש במסגרת ביצוע ההסכם ולצורך זה בלבד. 
4. צד ב' מתחייב שלא לעשות כל שימוש במערכות המחשוב של המרכז הרפואי,  אלא אם כן הדבר נדרש במסגרת ההסכם ולצורך זה בלבד ובאישור מפורש של הנהלת המרכז הרפואי. 
1. צד ב' לא יוציא כל מידע רפואי, מידע על שוהים במרכז הרפואי, עובדים או כל מידע סודי אחר אל מחוץ לתחומי המרכז הרפואי. הדברים אמורים לגבי כל צורה של מידע (דיגיטילי, פיזי או כל צורה אחרת). 
2. צד ב' לא יעבד המידע בכל אמצעי שאיננו רכוש המרכז הרפואי אלא אם כן ניתן לכך אישור מפורש על ידי הגורם המוסמך ובכתב.
5. צד ב' מתחייב לנקוט אמצעי זהירות קפדניים ולעשות את כל הדרוש מבחינה בטיחותית, ביטחונית, נוהלית או אחרת כדי לקיים את התחייבויותיו על פי התחייבות זו.
6. צד ב' מתחייב כי מידע הנוגע ל מרכז הרפואי, על כל צורותיו, המועבר למשרדיו ו/או לעובדיו ו/או לסטודנטים לא יצא מחזקתו אלא חזרה למשרדי המרכז הרפואי. במידה וקיים צורך להוציא מידע מחוץ לחזקתו, יעשה הדבר אך ורק לאחר קבלת אישור מראש ובכתב ממנהל אבטחת מידע או מי שהוסמך לכך מטעם בית החולים. בתום השימוש בחומר יוודא גריסתו או החזרתו ל מרכז הרפואי לפי הנחיות המרכז הרפואי.
7. צד ב' מתחייב כי בכל מקרה של אובדן מידע כלשהו יודיע על כך מיידית לבית החולים. 
8. צד ב' מצהיר כי ידוע לו ששימוש במידע שיגיע לידיו במהלך ביצוע ההסכם ומסירתו לאחר מהווים עבירה על פי חוק עונשין, התשל"ז – 1997 וחוק הגנת הפרטיות, התשמ"א- 1981.
9. צד ב' מצהיר כי הוא מודע לכך שהעברת מידע ו/או סודות מקצועיים כאמור, למאן דהוא, ללא אישור בכתב מאת המרכז הרפואי, עלול להסב ל מרכז הרפואי נזקים כלכליים משמעותיים ביותר.
10. צד ב' מתחייב לפעול על פי הנחיות המרכז הרפואי בכל הקשור להסדרת הבטחת המידע ונוהלי הגישה למידע, לאיסוף, לסימון, לאימות ולעיבוד הנתונים; וכן מצהיר ומאשר כי הוא מכיר את הוראות חוק הגנת הפרטיות, התשמ"א - 1981 ותקנותיו ויעשה ויפעל כמתחייב מחוק זה ומכל חיקוק אחר בתוקף, הנוגע לשמירתו וסודיותו של המידע שיימצא ברשותו.
11. צד ב' מתחייב להחזיר לידי המרכז הרפואי ולחזקתו ותוך שבוע ממועד סיום הפעילות, כל חומר כתוב או אחר או חפץ שקיבל או השייך למרכז הרפואי שהגיע לחזקתו או לידיו עקב ביצוע ההסכם מכל אדם או גוף או חומר שהוכן עבור המרכז הרפואי. כמו כן, צד ב' מתחייב לא לשמור אצלו עותק כלשהו של חומר כאמור או של מידע.
12. אם תחול על צד ב' או על מי מטעמו חובה על פי דין לגלות מידע שהוא חייב שמירתו בסוד לפי ההסכם, יודיע על כך ל מרכז הרפואי באופן מיידי, כך שיוכל להפנות בקשה לערכאה המתאימה בקשה לצו חיסיון ו / או צו מניעה לשימוש במידע. אם לא יינתן צו כאמור או אם המרכז הרפואי יוותר על זכויותיו לגבי מידע מסוים, יהיה רשאי לגלות את אותו חלק מהמידע הדרוש על פי דין ויעשה כל שביכולתו על מנת שהמידע הנמסר יישמר בסוד.
13. למען הסר ספק, צד ב' מצהיר בזאת ומתחייב כי אין ולא תהיה לו כל זכות מכל מין וסוג שהוא, לרבות זכות קניין רוחני כהגדרתה לעיל, זכות יוצרים או זכות קנינית אחרת בכל מסמך, דו"ח, תכנית, תוכנת מחשב, חומר, תוצר, תוצאות, נתונים ועבודות, ממשקים, נספחים, טיוטות, תרשימים, מפרטים וכל מידע אחר או מידע הגלום בתוצרים שהכין או ריכז/השתתף בהכנתם/ריכוזם או הכין/ריכז/השתתף מי מטעמו לשם ביצוע ההסכם או כתוצאה ממנו (בסעיף זה "התוצרים"), לרבות כל תוצרי הביניים של התוצרים וכל אלה שייכים באופן בלעדי ומלא למרכז הרפואי. צד ב' ממחה בזאת את זכויותיו, ככל שהן קיימות, באופן מלא ובלעדי בכל התוצרים ותוצרי הביניים לבית החולים.
14. צד ב' מתחייב לא לפרסם וכן לא להרשות לפרסם כל דבר הכרוך בביצוע ההסכם, תוצאותיו וכל הנובע מהם אלא אם כן קיבל את הסכמת המרכז הרפואי מראש ובכתב.
15. מבלי לגרוע מהאמור צד ב' מתחייב להודיע למרכז הרפואי על כל אמצאה, כמשמעותה בחוק הפטנטים, התשכ"ז – 1967,  או מידע שיש בו זכויות קניין רוחני והוא בעל פוטנציאל מימוש מסחרי (להלן: "תוצר לוואי מסחרי"), בין שהינו נשוא לפטנט ובין אם לאו הנובעת מביצוע ההסכם וזאת מיד עם גילויה או פיתוחה. מבלי לפגוע באמור לעיל, צד ב' מתחייב שלא לפעול בכל דרך שהיא לרישום פטנט הקשור עם ביצוע ההסכם או נובע ממנו.  וכן מתחייב להימנע מביצוע העברת זכויות לצד ג' כלשהו באמצאה או בפטנט הנובעים מהשירותים או תוצאותיהם או בשימוש בהם או ניצולם וכל זאת ללא קבלת הסכמה מהמרכז הרפואי מראש ובכתב.  הבעלות באמצאה או בתוצר הלוואי המסחרי כאמור תהיה של המרכז הרפואי, אלא אם יסוכם אחרת מראש ובכתב.
צד ב' מתחייב בכל מקרה כאמור לעיל, לנקוט בכל הצעדים הדרושים להבטחת זכויותיו של המרכז הרפואי ובכלל זה שמירה על סודיות, מסירת כל המידע הנדרש, חתימה על מסמכים וטפסים כנדרש וסיוע בהגנה על האמצאה. 
צד ב' מתחייב להיות אחראי כלפי המרכז הרפואי על פי כל דין לכל נזק או פגיעה או הוצאה או תוצאה מכל סוג, אשר יגרמו למרכז הרפואי ו/או לצד שלישי כלשהו כתוצאה מהפרת התחייבויות אלה, וזאת בין אם יהיה אחראי לבדו או ביחד עם אחרים.
16. צד ב' מתחייב להביא לידיעת עובדיו ו/או מי מטעמו חובה זו של שמירת סודיות, זכויות קניין רוחני ואבטחת מידע. צד ב' מתחייב להחתים אף את עובדיו ו/או מי מטעמו על התחייבות בנוסח זה, מיד עם תחילת ביצוע  ההסכם. בכל מקרה של הפרת חובה על פי התחייבות זו על ידי מי מטעמו, יהיה צד ב' אחראי ישיר לאותה הפרה.
17. צד ב' מסכים כי למרכז הרפואי תהא הזכות, על פי שיקול דעתו, לערוך בקרה על ביצוע התחייבויותיו על פי התחייבות זו, לרבות נושא החתמת עובדיו/מי מטעמו.
18. ידוע לצד ב' כי הפרת ההתחייבות המפורטות בנספח זה תקים למרכז הרפואי זכות תביעה נפרדת ועצמאית כלפיו בגין הפרת החובות שלעיל, ו/או תהווה עילה לביטול ההסכם ותחייב אותו בפיצוי מוסכם של 10,000 ₪ בגין כל אירוע, בנוסף לכל סעד לו יהיה זכאי המרכז הרפואי על פי דין.
19. למען הסר ספק מובהר בזאת כי התחייבויותיו של צד ב' לעיל תעמודנה בעינן גם בתום תקופת ההתקשרות ואין להתחייבויות אלה הגבלת זמן.  



תאריך: _______________			חתימה: _______________



